Държавен вестник, бр. 58, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  58
операцията и се основава на заповед на ми­
нистъра на отбраната на Република България.
Чл. 511. (1) Условията и редът за устройване 
на военните формирования се основават на 
стандартните оперативни процедури на коа­
лицията за конкретната мисия или операция.
(2) При самостоятелно организиране и про­
веждане на операция от военни формирования 
на въоръжените сили дейността по устройва­
не се основава на националните особености 
и изискванията в този устав, съоб­разени с 
конкретните условия.
Чл. 512. При устройването на район (база, 
лагер) за разполагане на военните формиро­
вания се определят начините и способите, 
условията и редът за формиране, оборудване 
на помещения (контейнери, палатки) и наста­
няване на: щаб на формированието; работно 
място за националния елемент; тактически 
оперативен център (ТОЦ); комуникацион­
но-информационен възел (КИВ); столова; 
медицински пункт; пожарна с противопо­
жарна команда; помещения за спорт, отдих 
и развлечение.
Чл. 513. В района (базата, лагера) за раз­
полагане се обособява зона за хранилища 
(складове), работилници и други логистични 
елементи.
Чл. 514. Oборудването на вертолетна 
площадка в района (базата, лагера) за разпо­
лагане се основава на плана за провеждане 
на операцията.
Чл. 515. Мероприятията по бойното осигу­
ряване и оборудване в района (базата, лагера) 
за разполагане се основават на оперативния 
план за развръщане.
Чл. 516. За осъществяване на управлението 
в района (базата, лагера) за разполагане се 
изгражда единна комуникационно-информа­
ционна система по единен план, след съгла­
суване с представители на водещата нация в 
зоната на операцията, по отношение на елек­
тромагнитната съвместимост на средствата. 
Комуникациите с Националното командване 
са национална отговорност.
Г л а в а  ч е т и р и н а д е с е т а
ОСОБЕНОСТИ В ОРГАНИЗАЦИЯТА И 
ИЗПЪЛНЕНИЕТО НА ОХРАНИТЕЛНАТА 
ДЕЙНОСТ
Раздел I
Охрана на военни обекти с професионална 
охрана или с външни охранители
Чл. 517. (1) За охрана на военните форми­
рования и други обекти във въоръжените сили 
може да се назначава охрана от военнослу­
жещи, от цивилни служители – охранители 
по длъжностно разписание на военното фор­
мирование, или от външни охранители, при 
условията и по реда на Закона за частната 
охранителна дейност.
(2) Ръководството на професионалната 
охрана се осъществява от командирите (на­
чалниците) на тези военни формирования, в 
които по длъжностно разписание има такава 
охрана.
(3) Редът за обучението на професио­
налната охрана се определя и ръководи от 
командира (началника на щаба) на военното 
формирование.
Чл. 518. (1) Охраната на обектите се орга­
низира и изпълнява в съответствие с изиск­
ванията на този устав и правила, утвърдени 
от командирите (началниците).
(2) Правилата по ал. 1 имат следните 
раздели: 
1. общи положения; 
2. права и задължения на охранителите; 
3. особености на охраната при използване 
на технически средства за охрана; 
4. ред за допускане до охраняваните обекти; 
5. ред за проверка на носенето на служ­
бата от професионалната охрана (външната 
охранителна фирма); 
6. ред за получаване и сдаване на оръжие­
то и боеприпасите (и снаряжението – ако се 
използва такова), както и ред за използване 
на оръжието.
Раздел II
Охранителна дейност с използване на техни­
чески средства 
Чл. 519. (1) За повишаване на сигурността и 
надеждността на охраната на военните обекти 
и намаляване на личния състав на караула 
се използват технически средства за охрана 
(сигнализация) – видеонаблюдение, алармена 
система против проникване, пожароизвести­
телна система и при необходимост – система 
за контрол на достъпа и пожарогасителна 
система.
(2) Сигурността и надеждността се пости­
гат чрез: правилно определяне на системите 
за охрана и използването им в съчетание с 
инженерни заграждения; скрития характер на 
провежданите мероприятия при устройването 
на средствата за охрана; качествен монтаж; 
редовно обслужване и контрол за тяхното 
състояние; бдителните и своевременните 
действия на личния състав на караула (патрула, 
охраната) и противопожарната команда при 
сработването им.
Чл. 520. (1) Обектите освен с технически 
средства за охрана и сигнализация се охра­
няват и с групи за бързо реагиране, както и 
с поставянето на часови (патрулни) на мес­
та, които изискват постоянно наблюдение и 
усилена охрана.
(2) Съставът, редът за охрана и действията 
на групата за бързо реагиране се определят